जबसम्म चेतनास्तरमा वृद्धि हुँदैन तबसम्म महिला अधिकारका जति नै कुरा गरिए पनि, कानून बनाइए पनि सार्थकतासिद्ध भने हुँदैन । महिलाहरु पुरुषबाट मात्र नभई महिलाबाटै पनि पीडित हुने गरेका अनेकौं घटना सुनिन्छन्–देखिन्छन् । नेपालमा महिला हिंसा तथा अपराध नियन्त्रणका लागि बनाइएका कानूनको कार्यान्वयन पक्ष बलियो बनाउनु जरुरी छ । कानूनको अनुभूति महिलाले गर्न पाएका छैनन् । महिलाका लागि बनेको कानून भए पनि कार्यान्वयन गर्ने निकायको कमजोर कार्यशैलीका कारण महिला पीडामा छन् । त्यसैले प्राप्त अधिकारलाई प्रयोगमा ल्याउन संघर्ष गर्नैपर्छ । सबै नेपाली महिलाहरुमा अन्तर्राष्ट्रिय महिला दिवसको शुभकामना !!!
